આર્યાન આજે વર્ષો પછી આ જગ્યાએ આવ્યો છે. હડ્સન નદીનો આ કિનારો એના ભૂતકાળના સંસ્મરણો સાથે બહુ ગૂઢ રીતે સંકળાયેલો છે. હડ્સન નદીના પાણી આજે પણ એવા જ ચંચળ છે. હડ્સન આમ તો કહેવાની જ નદી છે, બાકીતો એનો પ્રવાહ ખૂબ જ મોટૉ, પહોળૉ તથા દરિયામાં આવતા મોજા જેવો છે. હડ્સન નદી આમ પણ ન્યૂયોર્કના છેડે તો એટ્લાન્ટિક સમુદ્રમાં સમાઇ જાય છે. તે કારણથી જ હડ્સન નદીનું સ્વરૂપ સામાન્ય નદીઓ કરતા કઇં અલગ છે. આ નદીનું પાણી આછું ભૂરું અને ખુબજ પારદર્શી છે.